
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
privind revizuirea prețurilor stabilite prin HCLTM nr.531/24.10.2018 aferente activităţilor de reparaţii şi întreţinere a a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii
                                                   Motivul emiterii proiectului de hotărâre
1. Descrierea situației actuale


Consiliul Local al Municipiului Timişoara, prin Hotărârea nr. 104/31.03.2017, a aprobat atribuirea contractului pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, către SC Drumuri Municipale Timişoara SA, în temeiul art. 31 din Legea nr. 98/2016.


2. Schimbări preconizate și rezultate așteptate


În urma modificărilor legislative conform H.G. nr. 846/29.11.2017, respectiv O.U.G. nr. 79/08.11.2017 pentru modificarea și completarea Legii nr.227/2015 privind Codul Fiscal, prin HCLTM nr. 11/30.01.2018 au fost actualizate preţurile stabilite prin Hotărârea Consiliului Local al Municipiului Timişoara nr. 104/31.03.2017.
Conform contractului nr. SC2018 – 10724/02.05.2017, art. 4.2.(2) ”Revizuirea preţurilor unitare la principalele materiale se va efectua anual, după finalizarea procedurilor de achiziţie inițiate de către executant, şi vor fi supuse aprobării Consiliului Local al Municipiului Timişoara”. Ca urmare prin HCLTM nr.531/24.10.2018 a fost aprobată revizuirea prețurilor stabilite prin Hotărârea Consiliului Local al Municipiului Timișoara nr. 11/30.01.2018.
În perioada 01 ianuarie 2019 – 31 decembrie 2019 conform O.U.G. nr.114/28.12.2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, salariul de bază minim brut pe țară garantat în plată se stabilește la suma de 3.000 lei lunar. Totodată conform aceleași O.U.G. nr.114/28.12.2018, cota contribuției asiguratorii pentru muncă, în cazul angajatorilor care desfășoară activități în sectorul construcții, se reduce de la valoarea de 2,25% la valoarea de 0,3375%. 

Prin adresa cu nr. 908/07.02.2019, înregistrată la Primăria Municipiului Timișoara cu nr. RE2019-000294/07.02.2019, SC Drumuri Municipale Timişoara SA înaintează Devizul ofertă actualizat conform modificărilor legislative pentru lucrările de reparații și întreținere și justificarea privind modificarea tarifului mediu pe oră.

3. Concluzii        

Prin urmare consider oportună promovarea Proiectului de hotărâre privind revizuirea prețurilor stabilite prin HCLTM nr.531/24.10.2018 aferente activităţilor de reparaţii şi întreţinere a a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii şi în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare Consiliului Local al Municipiului Timişoara proiectul de hotărâre mai sus menționat.

